Diari Oficial de la Generalitat Valenciana


Sumari del DOGV 5020, del 03-06-2005 (2005/6311)

RESOLUCIÓ de 27 de maig de 2005, de la Direcció General d'Administració Autonòmica, de correcció d'errors de la Convocatòria 61/2005, de 16 de maig de 2005, de la mateixa direcció general, per la qual s'anuncien, per a la seua provisió pel sistema de lliure designació, dos llocs de treball de naturalesa funcionarial, a la Conselleria d'Economia, Hisenda i Ocupació.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5020

Data del DOGV
:   03-06-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/6311


Data del document
:   27-05-2005

Organisme emissor
:   Conselleria de Justícia i Administracions Públiques

Tipus de document
:   Resolució

Correcció d'errades

 Descriptors 

:   * concurs administratiu

RESOLUCIÓ de 27 de maig de 2005, de la Direcció General d'Administració Autonòmica, de correcció d'errors de la Convocatòria 61/2005, de 16 de maig de 2005, de la mateixa direcció general, per la qual s'anuncien, per a la seua provisió pel sistema de lliure designació, dos llocs de treball de naturalesa funcionarial, a la Conselleria d'Economia, Hisenda i Ocupació. [2005/F6311]
  
Per la Convocatòria 61/2005, de 16 de maig de 2005, de la Direcció General d'Administració Autonòmica, publicada en el Diari Oficial de la Generalitat Valenciana número 5.015, de 27 de maig de 2005, s'anuncien, per a la seua provisió pel sistema de lliure designació, els llocs de la Conselleria d'Economia, Hisenda i Ocupació número 22.537, cap de la Secretaria del Subsecretari, i el número 22.765, cap del Servei de Coordinació Juridicopressupostària.
  
Per Acord de data 16 de maig de 2005, d'aquesta direcció general, s'inicia el procediment d'amortització del lloc 22.537, cap de la Secretaria del Subsecretari, en contravindre el que disposa l'Acord del Consell, d'11 de juliol de 2003, sobre l'estructura de les subsecretaries, i per la qual cosa es troba, des de l'esmentada data, en situació d'amortitzable i, per consegüent, no procedeix la seua convocatòria pública.
  
En conseqüència, procedeix efectuar la correcció de la precitada Convocatòria 61/2005, de 16 de maig de 2005, d'acord amb el que disposa l'article 105.2 de la Llei 30/1992, de 26 de novembre, modificada per la Llei 4/1999, de 13 de gener.
  
Aquesta direcció general, fent ús de les competències que li atribueix l'article 15 del Decret 181/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Públiques, resol:
  
Primer
  
Detraure el lloc 22.537, cap de la Secretaria del Subsecretari, de la Conselleria d'Economia, Hisenda i Ocupació, en estar en tràmit el procediment d'amortització d'aquest lloc.
  
Segon
  
La present resolució posa fi a la via administrativa. D'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com als articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, les persones interessades poden interposar recurs de reposició, amb caràcter potestatiu, davant de l'òrgan que ha dictat aquesta resolució, en el termini d'un mes a comptar del dia següent al de la seua publicació. Alternativament, si no es recorre en reposició, pot interposar-se recurs contenciós administratiu davant del Jutjat Contenciós Administratiu de la ciutat de València, en el termini de dos mesos a comptar del següent al de la publicació de la present resolució.